paragraph_text: Marija Petković je hrvatska redovnica proglašena blaženom. Najveću je radost vidjela u siromasima, odbačenima na rubu društva i prezrenima. U njima je prepoznavala lice Isusa patnika i radovala se, ako im je mogla biti na usluzi. Stoga se sve do svoje blažene smrti u Rimu 9. srpnja 1966. nije umarala poticati svoje časne sestre neka ponašanjem i žrtvom pokazuju kako se i u njima utjelovila Božja ljubav, dobrota i milosrđe.